HESSIE SE NESSIE (HOOFSTUK 3) – breinsuiker
Toe dit finansieel nie te goed gegaan het nie, het Tante vir die Oom gesê dat hulle tog maar moet dink aan ’n plan vir esktra geld en die huis is groot genoeg om ’n losieshuis daarvan te maak.. Hier kom baie mense na die dorp toe om vir ’n maand of twee by die prokureers te kom werk, of selfs van die polisiemense stuur speurders hierheen om sake te ondersoek. Inspekteurs kom ook hierheen. Ons kan ’n goeie inkomste maak en dit wegsit vir Timmothy se geleerdheid, het sy gesê.
Na ’n paar dae se aanhou karring beginne hy die ding aanpraat.
“Jy is mal” het hy gesê, “Hessie se Nessie klink na ’n plek van sonde. Die mense sal dink dat hulle nie net in die losieshuis kan kom nesskop nie, maar aan my kant van die bed ook” het Oom Charles gebulder.
Ek onthou nog so goed die dag toe ek en Timothy onder die peer boom gesit het, en sy vertel my die storie van die pyp en die brandende sak. (Praat Neef na die gehoor se kant toe)